

**MUNICIPIUL TÎRGU-MUREŞ**

**ROMÂNIA – 540026 Tîrgu-Mureş, Piaţa Victoriei nr. 3**

**Tel: 00-40-265-268.330♦Fax: 00-40-265-269.571**

**e-mail:** **secretar@tirgumures.ro** **www.tirgumures.ro**

**Nr. 38.445 din 26 iunie 2018**

**A N U N Ţ**

Municipiul Tîrgu Mureş, în conformitate cu prevederile art. 7 din Legea nr.52/2003 privind transparenţa decizională în administraţia publică, îşi face publică intenţia de a aproba printr-o hotărâre **preţul maxim de pornire a licitaţiei în vederea exploatării şi transportul de masă lemnoasă ce urmează a fi recoltată în anul 2018, din fondul forestier proprietate a Municipiului Tîrgu Mureş.**

Proiectul de hotărâre este publicat din data de 26 iunie 2018, pe site-ul Municipiului Tîrgu Mureş: [**www.tirgumures.ro**](http://www.tirgumures.ro)şi afişat la sediul instituţiei din Tîrgu Mureş, P-ţa Victoriei, nr.3.

Cei interesaţi pot trimite în scris propuneri, sugestii, opinii care au valoare de recomandare, până la data de 6 iulie 2018, la sediul Municipiului Tîrgu Mureş sau prin e-mail: **secretar@tirgumures.ro**.

**p. Secretarul Municipiului Tîrgu Mureş,**

**Director executiv D.J.C.A.A.P.L.**

**Cătană Dianora-Monica**

**Municipiul Tîrgu-Mureş (nu produce efecte juridice)\***

**Administraţia Serelor, Parcurilor şi Zonelor Verzi PRIMAR,**

**Nr. 1.192 din 26.06.2018 dr. Dorin Florea**

**EXPUNERE DE MOTIVE**

 **privind aprobarea preţului maxim de pornire a licitaţiei în vederea exploatării şi transportul de masă lemnoasă ce urmează a fi recoltată în anul 2018, din fondul forestier proprietate a Municipiului Tîrgu Mureş**

Având in vedere prevederile art.1 lit.q din H.G. 617/2016 de aprobare a regulamentului de exploatare a masei lemnoase din fondul forestier proprietate publică, publicat in Monitorul Oficial nr.684/02.09.2016, precum şi Decizia 535 din 25.10.2017 a Regiei Naţionale a Pădurilor, „preţurile de referinţă” pentru masa lemnoasă din fond forestier proprietatea publică a Municipiului Tg. Mures, pentru anul de productie 2018 se stabilesc conform anexei 1 la decizie şi se supun spre aprobare Consiliului Local al Municipiului Tîrgu Mures.

Pretul mediu s-a determinat pe baza devizelor de exploatare şi transport a masei lemnoase, conform adresei cu nr.312/27.12.2017 venită de la Ocolul Silvic Tg.Mureș respectiv a normelor de consum pe utilaj/oră/om, normative aplicate lucrărilor silvice pe 7 partizi de exploatare cât şi a studiului de preț a pieței, în funcție de specii/grupa de specii, grade de accesibilitate, sortimente dimensionale si natura produsului.

Pretul maxim de pornire a licitaţiei este cel prevăzut în Anexa 1 şi va constitui nivelul maxim admis la licitaţie.

 **Director,**

 **Sava Mihai**

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÎRGU MUREŞ**

 **(nu produce efecte juridice) \***

 **PRIMAR,**

 **dr.Dorin Florea**

**H O T Ă R Â R E A nr. \_\_\_\_\_\_\_**

 **din \_\_\_\_\_\_\_\_\_\_\_\_\_\_\_\_\_\_\_\_2018**

 **privind aprobarea preţului maxim de pornire a licitaţiei în vederea exploatării şi transportul de masă lemnoasă ce urmează a fi recoltată în anul 2018, din fondul forestier proprietate a Municipiului Tîrgu Mureş**

Consiliul local municipal Tîrgu Mureş, întrunit în şedinţă ordinară de lucru,

Văzând Expunerea de motive nr. 2018 privind aprobarea preţurilor de referință, pentru masa lemnoasă ce urmează a fi recoltată în anul 2018, din fondul forestier proprietate a municipiului Tîrgu-Mureş, prezentată de Administraţia Serelor, Parcurilor şi Zonelor Verzi,

În baza prevederilor Codului Silvic, a Legii nr. 46/2008 privind reglementarea regimului silvic şi administrarea fondului forestier naţional, republicată, cu modificările şi completările ulterioare, pentru aprobarea atribuţiilor ocoalelor silvice de stat şi ale celor constituite ca structuri proprii, a obligaţiilor ce revin deţinătorilor de păduri, în vederea respectării regimului silvic, precum şi a regulamentului de aplicare a Ordonanţei de Urgenţă a Guvernului nr. 139/2005 privind administrarea pădurilor din România,

 În temeiul prevederilor art. 36, alin. (1), alin. (2), lit. „b”, „c”, „d”, art.45 (1) şi art. 115, alin. (1), lit. „b” din Legea nr. 215/2001 privind administraţia publică locală, republicată,

**H o t ă r ă ş t e :**

Art. 1. Se aprobă preţul maxim pentru achiziţia serviciilor de explotare forestieră şi transportul de masă lemnoasă ce urmează a fi recoltată în anul 2018 din fondul forestier proprietate a Municipiului Tîrgu-Mureş, pentru partizile prezentate în tabelul de la Anexa 1.

Art. 2. Cu ducerea la îndeplinire a prevederilor prezentei hotărâri se încredinţează Executivul Municipiului Tîrgu-Mureş prin Administraţia Serelor Parcurilor şi Zonelor Verzi.

**Art. 3.** În conformitate cu prevederile art. 19 alin 1. Lit. e, din Legea nr. 340/2004 republicată, privind instituția prefectului și art. 3 alin. 1 din Legea nr. 544/2004, Legea contenciosului administrativ, prezenta hotărâre se înaintează Prefectului Județului Mureș pentru exercitarea controlului de legalitate.

**Viză de legalitate,**

**p.Secretarul Municipiului Tîrgu-Mureş**

 **Director Executiv D.J.C.A.A.P.L.**

 **CĂTANĂ DIANORA-MONICA**

**Municipiul Tîrgu-Mureş**

**Administraţia Serelor, Parcurilor şi Zonelor Verzi**

**Nr. 2018 Anexa nr. 1**

**Preţ de referinţă**

**Preţ maxim de pornire a licitaţiei în vedere exploatării şi transportul**

**masei lemnoase ce urmează a fi recoltată în anul 2018**

|  |  |  |  |
| --- | --- | --- | --- |
| **Partida** | **Cantitate de exploatat/recoltat****mc.** | **Cost maxim****lei/mc** | **Observaţii** |
| **fără TVA** | **cu TVA** |
|  |  |  |  | **Prețul include doborârea,fasonarea,curățirea de crengi și transportul la sediul ASPZV** |
| **6905** | **331** |  **98,79** | **117,56** | **Rărituri** |
| **6906** |  **173** |  **98.79** | **117,56** | **Rărituri Rărituri Rărituri** |
| **6907** |  **296** | **98,79** | **117,56** |
| **6908** |  **99** | **98,79** | **117,56** |
|  **6909** |  **16** | **98,79** | **117,56** | **Produse de igienă** |
|  **6982** |  **132** | **98,79** | **117,56** | **Produse de igienă** |
|  **6952** |  **66** | **98,79** | **119,56** | **Produse accidentale** |

  **NOTĂ : Prețul de exploatare și transport pentru cele 7 partizi, este stabilit la valoarea medie conform tabelului tehnico-economic de fundamentare a prețurilor întocmit de O.S.Tg.Mureș pentru fiecare partidă în parte.**